A Bizottság 679/72/EGK rendelete

(1972. március 29.)

egyes árucikkeknek a Közös Vámtarifa 69.09 A., 69.11, 69.13 B. és 69.14 vámtarifaszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre;

tekintettel a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 19-i 97/69/EGK tanácsi rendeletre [1], és különösen annak 3. cikkére;

mivel Közös Vámtarifa szerinti nómenklatúra egységes alkalmazásának biztosítása érdekében rendelkezéseket kell tenni a "vitreous china" vagy a "semi-vitreous china" termékek besorolására, amelyek kerámia termékek, melyeket kisebb vagy nagyobb mértékben üveggé olvasztottak, kismértékben szürkés fehérek vagy mesterségesen színezett kerámia anyagból állnak, mely a nyelv számára sima;

mivel a legutóbb az 1971. december 20-i 1/72/EGK tanácsi rendelettel [2] módosított 1968. június 28-i 950/68/EGK tanácsi rendelethez [3] mellékelt Közös Vámtarifa 69.09 A., 69.11., 69.13 B. és 69.14 A. vámtarifaszámai és alszámai a porcelánból készült termékeket, és a 69.09 B., 69.12., 69.13 A., 69.13 C. és 69.14 B. vámtarifaszámai és alszámai a más kerámiaanyagból készült termékeket tartalmazzák;

mivel a fent nevezett "vitreous china" vagy a "semi-vitreous china" termékeknek a Közös Vámtarifába történő besorolása érdekében figyelemmel kell lenni a porcelán különleges tulajdonságaira, nevezetesen a porózusságra, sűrűségre és áttetszőségre;

mivel a "vitreous china" vagy "semi-vitreous china" termékeket a 69.09 A., 69.11., 69.13 B. vagy 69.14 A. vámtarifaszámok és alszámok alá kell besorolni, mivel többek között az alábbi jellemzőkkel bírnak:

- 3 %-ot nem meghaladó porózusság;

- 2,2-t nem meghaladó sűrűség;

- áttetszőség abban az esetben, ha a kerámia anyag körülbelül 3 mm-nél nem vastagabb, anyaga nem színezett, színezett vagy átlátszó lakkal vagy zománccal nem befedve;

mivel kívánatos az elemzési módszereket előírni annak érdekében, hogy a kérdéses termékek porózusságát és áttetszőségét egységesen lehessen megállapítani;

mivel az e rendeletben foglalt rendelkezések összhangban vannak a Közös Vámtarifa szerinti nómenklatúrával foglalkozó bizottság véleményével;

ELFOGADTA EZT A RENDELETET:

1. cikk

A "vitreous china" vagy "semi-vitreous china" kerámiatermékek, melyeket kisebb vagy nagyobb mértékben üveggé olvasztottak, kismértékben szürkés fehérek vagy mesterségesen színezett kerámia anyagból állnak, mely a nyelv számára sima, a Közös Vámtarifa 69.09 A., 69.11, 69.13 B. vagy 69.14 vámtarifaszámai vagy alszámai alá kell besorolni, ha az alábbi jellemzőkkel rendelkeznek:

a) 3 %-ot nem meghaladó porózusság (vízelnyelési együttható), az I. mellékletben szereplő módszer szerint mérve;

b) 2,2-t nem meghaladó sűrűség;

c) áttetszőség abban az esetben, ha a kerámia anyag 3 mm-nél nem vastagabb; a II. mellékletben szereplő módszer szerint mérve.

Ez utóbbi feltételt azonban nem kell alkalmazni abban az esetben, ha a kerámia anyag színes vagy átlátszó lakkal vagy zománccal be van fedve.

2. cikk

Ez a rendelet az Európai Közösségek Hivatalos Lapjában való kihirdetését követő nyolcadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1972. március 29-én.

a Bizottság részéről

az elnök

S. L. Mansholt

[1] HL L 14., 1969.1.21., 1. o.

[2] HL L 1., 1972.1.1., 1. o.

[3] HL L 172., 1968.7.22., 1. o.

--------------------------------------------------

I. MELLÉKLET

A VÍZELNYELÉSI EGYÜTTHATÓ MEGHATÁROZÁSA

Cél és meghatározás

A teszt célja, hogy meghatározzuk a kerámiaanyag vízelnyelési együtthatóját. Ez az együttható a kerámia anyag kezdeti súlyához viszonyított százalékot mutat.

A teszthez szükséges tárgyak előkészítése és a teszt elvégzése

Minden egyes tesztelésre szánt tárgyból három darabra van szükség. Ugyanannak az árucikknek a lakkozott részéből kell származniuk, de kizárólag csak egyik felületük lehet lakkozott.

A tesztdarab felülete körülbelül 30 négyzetcentiméter nagyságú, maximális vastagsága a lakkal együtt 8 mm lehet.

105 Co-os égetőkemencében 3 óráig kell szárítani a tesztdarabokat, ezt követően szárítóban lehűteni, súlyukat lemérni (Ssz) 0,05 grammnyi pontossággal. Ezt követően azonnal bele kell mártani a tesztdarabokat desztillált vízbe oly módon, hogy nem érjenek le az edény aljára.

[REMOVED EQ FIELD]

Vízben forraljuk őket két órán keresztül, ezt követően hagyjuk a tesztdarabokat 20 órára vízben. Vegyük ki, töröljük le a felületi vizet tiszta és kicsit nedves törölközővel. Az esetleges üregeket és lyukakat kicsit nedves vékony kefével szárítsuk ki. Mérjük le a "nedves" súlyt (Sn). A tesztdarabok vízelnyelési együtthatóját úgy kapjuk meg, hogy a súlybeli növekedést megszorozzuk 100-al, és elosztjuk a száraz súllyal:

×100

Az eredmények kiértékelése

A különböző tesztdarabok vízelnyelési együtthatójának átlaga százalékban kifejezve a kerámia anyag vízelnyelési együtthatója.

--------------------------------------------------

II. MELLÉKLET

ÁTTETSZŐSÉGI TESZT

Meghatározás

A 2 - 4 mm vastag tesztdarabon keresztül látszódnia kell a tárgy körvonalának egy sötét szobában 50 cm tartva egy új lámpától, mely dobozban helyezkedik el, és 1350 – 1500 lument bocsát ki. A lámpát 50 óra használatot követően ki kell cserélni.

Teszt készülék

(ld. mellékelt ábra)

A készülék egy dobozból áll, amely belső részén fehér matt anyaggal van bevonva. Egyik végén egy lámpa helyezkedik el (A). Ellenkező végére lyukat fúrtak, hogy a tárgy körvonala (B) a tesztdarabon keresztül látható legyen (C).

A doboz mérete a következő:

- hossza: a lámpa hossza + 50 centiméter

- szélessége és magassága: körülbelül 20 centiméter.

A lyuk átmérője körülbelül 10 centiméter.

+++++ TIFF +++++

--------------------------------------------------